Na hannun daman Shugaban kasa Buhari da ake zargi da cin amana ▷ Legit.ng
Na hannun daman Shugaban kasa Buhari da ake zargi da cin amana
Shugaban kasa Muhammadu Buhari ya hau mulki ne dai a 2015 bayan ya doke Shugaban Kasa Goodluck Jonathan. Daga cikin abin da ya sa Buhari yayi nasara a zaben shi ne irin rikon sa da gaskiya da rikon amana.
Sai dai kuma kawo yanzu ana zargin wasu Mukarabban Shugaban kasar da laifi na rashin gaskiya ko cin amana ko satar dukiyar al’umma. Daga cikin wadanda ake zargi da wannan laifi a Gwamnatin Buhari akwai:
Ana zargin irin su Abba Kyari da laifin karbar cin hanci
1.	Kemi Adeosun
Ana zargin Ministar kudin Najeriya Kemi Adeosun da laifin amfani da jabun takardar shaida na NYSC ban da kuma laifin da tayi na kin yi wa kasa hidima. Jiya wani tsohon Jami’in Hukumar bauta na kasa watau NYSC ya tabbatar mana da cewa satifiket din bogi ne a hannun Ministar.
KU KARANTA: Kemi Adeosun: Gwamnatin Najeriya tayi magana
2.	Obono Obla Okoi
Kwanaki dai Hukumar Jarrabawar nan ta WAEC ta tabbatar da cewa sakamakon jarrabawar Okoi Obono-Obla wanda yana cikin masu ba Shugaban kasa Buhari shawara ba na gaskiya bane. Wani babban Jami’in na WAEC Femi Ola ya tabbatar da wannan a gaban Majalisar Kasar.
3.	Abba Kyari
Ana zargin cewa Kamfanin sadarwa na MTN ta ba Shugaban Ma’aikatan Fadar Shugaban kasa cin hancin kudi har Naira Miliyan 500. Ana zargin MTN ta ba Abba Kyari wannan kudi ne lokacin da aka ci ta tara domin a rage adadin tarar. MTN dai ta karyata wannan amma ta kori Ma’aikatan ta.
4.	Tukur Buratai
Shugaban Hafsun Sojan Najeriya Laftana Janar Tukur Buratai ya ga ta kan sa kwanaki lokacin da aka huro masa wuta na mallakar wasu manyan gidaje a Birnin Dubai da ke kasar Larabawa. Janar Buratai dai yace Iyalan sa ne su ka saye gidan da kyar kuma tun kafin ya zama Hafsun Soji.
5.	Abdurrasheed Maina
Gwamnatin Buhari ce tayi kutun-kutun ta dawo da Abdurrasheed Maina bakin aiki bayan zargin yin sama da fadi da Naira Biliyan 100 na kudin fansho. Ministan shari’a Abubakar Malami ne yayi wannan danyen aiki kuma ya hana Majalisr Dattawan Kasar da Kotu yin bincike game da lamarin.
Kafin nan dai Shugaban kasa Buhari ya sallami Sakataren Gwamnatin Tarayya Babachir David Lawal da kuma wasu a Gwamnatin sa bayan an kama su da laifin aikata ba dai-dai ba.
Art courses in Nigeria The richest pastor in Nigeria When is JAMB form closing for 2018 MTN call plans Kemi Adeosun
4 hours ago 3108 views
Himma bata ga raggo: Kalli hotunan wata budurwa marar hannu amma tana wanki